Във връзка с внесено уведомление с вх. № ОВОС-458/17.02.2026г. за ИП: „Водовземане от подземни води, чрез изграждане на три броя нови водовземни съоръжения“ в поземлени имоти с идентифкатори 58058.1.1, 58058.6.1 и 58058.6.3, землище на с. Правище, общ. Съединение, обл. Пловдив и писмо изх. № ПУ-01-343-3/02.06.2026г. на Басейнова Дирекция Източнобеломорски район Пловдив, възложител: „ОМЕГА АГРО“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
Инвестиционното предложение е свързано с водовземане от подземни води, чрез изграждане на три броя нови водовземни съоръжения, в поземлени имоти с идентификатори 58058.1.1, 58058.6.1 и 58058.6.3, землище на с. Правище, общ. Съединение, обл. Пловдив. Тръбните кладенци със съответни номера и проектни дълбочини са както следва: тръбен кладенец №1 (ТК-1) с дълбочина 130,00 м., тръбен кладенец № 2 (ТК-2) с дълбочина 140,00 м. и тръбен кладенец № 3 (ТК-3) с дълбочина 150,00 м. за напояване на трайни насаждения (винени лозя) в имоти, с обща площ 1719.121 дка. Необходим годишен воден обем 154800 куб. м/год. Така заявеното ИП попада в обхвата на т.2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.
ІІ. Относно приложимата процедура по реда на чл. 31 от Закона за биологичното разнообразие (ЗБР)
        Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG:0000444 "Река Пясъчник".
ІІІ. Обръщаме внимание, че БД ИБР е изразила становище за допустимост от гледна точка на ПУРБ (2022-2027г.) и ПУРН (2022-2027г.) на ИБР, Закона за водите и подзаконовите актове към него за горецитираното ИП. Във връзка с установеното лошо химично и количествено (експлоатационен индекс – 85,11%) състояние на ПВТ BG3G00000NQ018 - Порови води в Неоген - Кватернер -  Пазарджик - Пловдивския район, БД ИБР считат, че ИП „Водовземане от подземни води, чрез изграждане на три броя нови водовземни съоръжения“ в поземлени имоти с идентификатори 58058.1.1, 58058.6.1 и 58058.6.3, землище на с. Правище, общ. Съединение, обл. Пловдив, възложител: „ОМЕГА АГРО“ ЕООД, ще окаже значителното въздействие върху водите и водните екосистеми. Направено е и заключение за приложимостта на чл. 93, ал. 9, т. 3 от ЗООС (за инвестиционни предложения може да се провежда задължителна ОВОС, без да се извършва преценка), тъй като ИП  попада в обхвата на чл. 156е, ал. 3, т. 3, буква „а” от ЗВ. В конкретния случай, за подземното водно тяло с код BG3G00000NQ018 с налично черпене от подземни води надхвърлящо 60 на сто от разполагаемите ресурси за предходната година и в този случай:
Съгласно чл. 93, ал. 9, т. 3 от ЗООС, Ви информираме, за възможност да се проведе задължителна ОВОС, без да се извършва преценка. 
      При избор за провеждане на задължителна ОВОС, следва:
·  Изработване на задание за обхват и съдържание на доклада по ОВОС по реда на чл. 10 от Наредбата за ОВОС. Провеждане на консултации по заданието с БД ИБР Пловдив, РЗИ Пловдив, РИОСВ Пловдив, „ВиК“ ЕООД гр. Пловдив, други специализирани ведомства и засегната общественост. 

Kопие на писмото е изпратено до Община Съединение, Кметство с. Правище и БД ИБР-Пловдив

